OpenLLM-France/wikimedia huggingface dataset:
# Granota amb ungles africana

La granota amb ungles africana (Xenopus laevis, també coneguda com a platanna) és una espècie de granota sud-africana. El seu nom comú deriva de les tres ungles curtes de cada pota posterior, que utilitza per arrencar trossos dels seus aliments. El nom del gènere, Xenopus, significa "peu estrany" i l'epítet específic, laevis, significa "llis".
Aquesta granota és un organisme model
Té una llargada de 12 cm. Té el cap i el cos aplanat però no té ni llengua ni orelles externes.
Es troba a la major part de l'Àfrica subsahariana i ha estat introduïda en llocs aïllats de l'Amèrica del Nord, Sud-amèrica i Europa. Totes les espècies de la família Pipidae no tenen llengua ni dents i són totalment aquàtiques. Les Pipidae són animals carronyers a més d'alimentar-se de moltes menes de preses vives.

## Ús en la recerca científica

És un organisme model important en biologia del desenvolupament. És tetraploide i té un embrió fàcilment manipulable.
Els oòcits de Xenopus proporcionen un sistema d'expressió important per la biologia molecular
El primer vertebrat que es va aconseguir clonar va ser aquesta espècie de granota.
A més diversos exemplars de la granota amb ungles africana van anar a l'espai amb la llançadora espacial Endeavour l'any 1992 per veure si a gravetat zero la reproducció i el desenvolupament eren normals
X. laevis també es va fer servir com test de l'embaràs.

## Com a animals de companyia

Xenopus laevis s'ha usat com animal de companyia des de l'inici de la dècada de 1950. Són animals molt resistents i viuen força temps en captivitat, fins a 30 anys.

## Com a plaga

Són animals voraços i s'adapten a molts hàbitats. Per això pot ser una espècie invasora.

## Referències

* ↑ Tinsley et al. (2004). Xenopus laevis. Llista Vermella de la UICN, Unió Internacional per a la Conservació de la Natura, 2006. Consultat el 12 de maig de 2006 (en anglès). Database entry includes a range map and justification for why this species is of least concern
* ↑ Comparison of morpholino based translational inhib...[Genesis. 2001] - PubMed Result
* ↑ Ludington Daily News - Sep 14, 1992, p. 7
* ↑ Reading Eagle - Sep 11, 1992, p. A8
* ↑ Green, SL. The Laboratory Xenopus sp: The Laboratory Animal Pocket Reference Series. Editor: M. Suckow. Taylor and Francis Group, LLC, Boca Raton, Fla., 2010
* ↑ NPR December 22, 2007
* ↑ ADW: Columbia: Introduced Species Summary Project

## Enllaços externs

* Xenbase A Xenopus laevis and X. tropicalis web resource.
* The stages of Xenopus embryonic development Arxivat 2007-09-07 a Wayback Machine. Adapted from P.D. Nieuwkoop and J. Faber's Normal Table of Xenopus laevis (Daudin).
* Xenopus laevis Une fiche d'élevage sur les Xénopes en français.
* Xenopus laevis Keller Explants
* Xenopus laevis recordings
# Churdan

Churdan és una població dels Estats Units a l'estat d'Iowa. Segons el cens del 2000 tenia 418 habitants.

## Demografia

Segons el cens del 2000, Churdan tenia 418 habitants, 192 habitatges, i 123 famílies. La densitat de població era de 76,1 habitants per km².
Dels 192 habitatges en un 24,5% hi vivien nens de menys de 18 anys, en un 54,2% hi vivien parelles casades, en un 6,8% dones solteres, i en un 35,9% no eren unitats familiars. En el 34,9% dels habitatges hi vivien persones soles el 24% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,18 i el nombre mitjà de persones que vivien en cada família era de 2,79.
Per edats la població es repartia de la següent manera: un 21,8% tenia menys de 18 anys, un 6,5% entre 18 i 24, un 20,3% entre 25 i 44, un 23,7% de 45 a 60 i un 27,8% 65 anys o més.
L'edat mediana era de 46 anys. Per cada 100 dones de 18 o més anys hi havia 90,1 homes.
La renda mediana per habitatge era de 26.932 $ i la renda mediana per família de 32.273 $. Els homes tenien una renda mediana de 23.594 $ mentre que les dones 21.413 $. La renda per capita de la població era de 17.090 $. Entorn del 10,9% de les famílies i el 13,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Churdan». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Churdan». American Fact Finder. Oficina del Cens dels Estats Units, 12-01-2010.
# Churhat

Churhat fou un estat tributari protegit, una thikana feudataria de Rewa (o Rewah), governada per una dinastia Baghela. Raja Shiv Bahadur Singh, el 26è rao, va rebre (segle XX) el títol personal de rajà.

## Referències

* Genealogia per H. Soszynski Arxivat 2009-05-22 a Wayback Machine.
# Coll del Jou

El Coll del Jou és una collada del municipi de la Coma i la Pedra, a la Vall de Lord (Solsonès) que assoleix els 1.200,2 m d'altitud i que està situada entre el serrat del Jou (a l'oest) i la serra de Pratformiu (a l'est). Hi passa una pista forestal que comunica el bosc del Jou amb l'Obaga Negra. Al seu vessant sud hi ha les masies de Casabella, Cal Calat i El Jou i l'ermita de Sant Lleïr de Casabella.

## Enllaços externs

* Mapa de l'Institut Cartogràfic de Catalunya
# Halal Love

Halal Love, també anomenada Halal Love (and Sex), és una pel·lícula internacional del 2015, escrita i dirigida per Assad Fouladkar. La pel·lícula es va estrenar el 13 de desembre de 2015 al Festival Internacional de Cinema de Dubai i, a continuació, es va estrenar internacionalment a la Competició Internacional de Cinema Dramàtic del Festival de Cinema de Sundance de 2016.

## Trama

La pel·lícula explica quatre històries entrellaçades, tràgiques i, de vegades, còmiques, de musulmans, homes i dones, que intenten satisfer els seus desitjos i estimar la vida sense incomplir les normes religioses. Batoul i Mokhtar, acabats de casar, discuteixen constantment i s'amenacen mútuament amb el divorci degut a la gelosia possessiva de Mokhtar. El veïnat esgota Awatah quan intenta trobar una segona esposa per al seu marit, Salim, que satisfaci les seves constants demandes. Les seves precoces filles venen amb la seva pròpia teoria salvatge sobre els ocells i les abelles. Mentrestant, Loubna espera que un divorciat i un dissenyador de moda emergent tinguin una segona oportunitat amb el seu primer amor, el botiguer Abu Ahmad, a través d'un secret escandalós pel que fa al matrimoni.

## Repartiment

* Darine Hamze com a Loubna
* Rodrigue Sleiman com a Abou Ahmad
* Zeinab Khadra com a Batoul
* Hussein Mokadem com a Mokhtar
* Mirna Moukarzel com a Awatef
* Ali Sammoury com a Salim

## Referències

* ↑ «Halal Love, Sundance Film Festival 2016» (en anglès). Sundance.org. Arxivat de l'original el 2021-02-22. [Consulta: 28 setembre 2020].

## Enllaços externs

* IFFR.com - Halal Love (and Sex) (neerlandès)
# Halah (Talmud)

El tractat Halah (en hebreu: חלה) (significa literalment: "Pa"), encara que en un sentit bíblic es refereix a la "ofrena de la massa", és el novè tractat de l'ordre Zeraïm ("Llavors") de la Mixnà i el Talmud, que tracta sobre les 24 ofrenes sacerdotals esmentades en la Bíblia hebrea (el Tanaj).
Durant el període del Temple Jueu, l'ofrena de la Halah era separada del pa fet de qualsevol de les cinc espècies de gra (blat, ordi, espelta, civada i sègol), i era lliurada a un sacerdot que provenia del llinatge d'Aarón (un Cohen).
Actualment, ja que els sacerdots (cohanim) no estan nets ritualment, la "porció de la massa" se separa i es crema en un forn, o es fa servir per alimentar als ocells en algunes comunitats jueves.
Abans que la Halah sigui separada, es diu una bracha (benedicció): Baruj atá adonai eloheinu melej haolam asher kideshanu bemitzvotav vetzivanu lehafrish jalá.
La quantitat separada procedeix solament de productes derivats del pa, que han estat elaborats amb almenys 1,2 quilos de farina o més (això es fa sense una benedicció) o amb 1,666 quilos o més (això es fa amb una benedicció, segons algunes autoritats) o amb 2,25 quilos o més (això es fa amb una benedicció) i la massa separada ha de ser de la grandària d'una oliva gran. Si es fa servir menys quantitat de farina de la requerida, algunes masses es poden separar sense recitar una benedicció, mentre que unes altres no se separen. Si la separació no es fa mentre es cuina, es pot fer després sense recitar una benedicció.

## Referències

* ↑ «es.chabad.org/». Arxivat de l'original el 2018-05-18. [Consulta: 17 maig 2018].
Zeraïm (סדר זרעים)
Berajot
Peah
Demai
Kilayim
Shevit
Terumot
Maserot
Maaser Sheni
Halah
Orlah
Bikurim :
# Colibrí ermità ventreblanc

El colibrí ermità ventreblanc (Phaethornis rupurumii) és una espècie d'ocell de la família dels troquílids (Trochilidae) que habita el sotabosc i clars dels boscos del nord i est de l'Amazònia.

## Referències

* ↑ «Colibrí ermità ventreblanc». Cercaterm. TERMCAT, Centre de Terminologia. Rev. 11 octubre 2024(català)
# Colibrí ermità hirsut

El colibrí ermità hirsut (Glaucis hirsutus) és una espècie d'ocell de la família dels troquílids (Trochilidae) que habita boscos, sotabosc, matolls i vegetació secundària de les terres baixes de les Antilles Menors meridionals, i des del centre i est de Panamà, nord-oest, nord i est de Colòmbia, Veneçuela, Trinitat i Tobago i Guaiana, cap al sud, per l'est dels Andes, a través de l'est de l'Equador i del Perú fins al nord i l'est de Bolívia i gran part del Brasil.

## Referències

* ↑ «Colibrí ermità hirsut». Cercaterm. TERMCAT, Centre de Terminologia. Rev. 11 octubre 2024(català)
# Composició V

Composició V és una pintura a l'oli sobre tela realitzada per l'artista rus Vassili Kandinski l'any 1911. En aquesta pintura, Kandinski no distingeix entre el primer pla i el fons, ni tan sols una llum o algun element que doni alguna indicació d'espai o de volum. Els elements que componen la pintura no transmeten l'existència d'objectes reals o tangibles, fet que porta a la conclusió que Composició V no es basa en res de la natura.
El 1913, Josef Müller va adquirir Composició V de Kandinsky, una de les obres controvertides de l'artista; aquesta pintura va ser rebutjada per l'exposició Neue Künstlervereinigung (Associació de Nous Artistes) de 1911, basant-se en l'argument que era massa gran; tot i que es creu que en realitat va ser per la naturalesa estranya de l'obra. El 1998, Ronald Lauder va comprar l'obra per gairebé 40 milions de dòlars.

## Referències

* ↑ «A Few of His Favorite Things: The Ronald S. Lauder Collection at the Neue Galerie» (en anglès). New Yorker Observer, 17-01-2012. [Consulta: 7 febrer 2016].
* ↑ «Composition V» (en anglès). Wassily Kandinsky. Wikiart - Visual Art Encyclopedia, 06-01-2014. [Consulta: 7 febrer 2016].
* ↑ «Composition V» (en anglès), 06-01-2014. [Consulta: 7 febrer 2016].
* ↑ «THE RONALD S. LAUDER COLLECTION» (en anglès). Neue Galerie, 06-01-2014. [Consulta: 7 febrer 2016].
* ↑ «T» (en anglès). Artenet Magazine, 06-01-2014. [Consulta: 7 febrer 2016].
# Guillem de Montcada i d'Aragó

Guillem de Montcada i d'Aragó (? - Lleida, 1282) va ser bisbe de Lleida entre els anys 1257 i 1278.
Pertanyia a una família noble, fill de Guillem Ramon II de Montcada i de la infanta Constança d'Aragó, filla del rei Pere el Catòlic.
Va ser escollit bisbe de la diòcesi de Lleida el dia 4 d'abril de 1257. Va realitzar un conveni amb el prior de Roda d'Isàvena, així com una concòrdia amb els cavallers del Temple, sobre rendes i obligacions cap al Bisbat, signades l'any 1274.
El 31 d'octubre de 1278 va consagrar la catedral de Lleida, encara que les obres no eren concloses.
Al morir, quatre anys després, va ser sepultat a la capella de Sant Pere, a la catedral lleidatana.

## Bibliografia

* Web Bisbat de Lleida Arxivat 2012-03-24 a Wayback Machine.
# Guillem de Montferrat

Guillem de Montferrat és el nom dels següents personatges:
* Guillem I de Montferrat, marquès de Montferrat (vers 924)
* Guillem II de Montferrat, marquès de Montferrat junt al seu pare Aleram (mort abans del 961)
* Guillem III de Montferrat, marquès de Montferrat (991-1042)
* Guillem IV de Montferrat, marquès de Montferrat (1084-1100)
* Guillem V de Montferrat, marquès de Montferrat (1135-1190)
* Guillem de Montferrat Llarga Espasa, fill de Guillem V, comte de Jaffa i d'Ascaló (1176-1177)
* Guillem VI de Montferrat, marquès de Montferrat (1207-1225)
* Guillem VII de Montferrat, marquès de Montferrat (1253-1292)
* Guillem VIII de Montferrat, marquès de Montferrat (1464-1483)
* Guillem IX de Montferrat, marquès de Montferrat (1494-1518)
* Guillem de Mantoue, marquès (1550-1572) i després duc de Montferrat (1572-1587)
* Guillem de Montferrat (templer), mestre templer de la província d'Antioquia (mort el 1237)
# Claassenia bischoffi

Claassenia bischoffi és una espècie d'insecte plecòpter pertanyent a la família dels pèrlids.

## Referències

* ↑ Wu, C.F., 1934. Ann. ent. Soc. Amer. 27:256.
* ↑ uBio (anglès)
* ↑ Wu, C.F., 1935. Bull. Pek. Soc. Nat. Hist. 9(3):235.
* 1 2 Catalogue of Life (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Illies, 1966. Das Tierreich 82:328.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 25 octubre 2011].

## Enllaços externs

* Encyclopedia of Life (anglès)
* Plecoptera Species File (Version 1.1/4.0) (anglès)
* BioLib (anglès)
* Perlidae Species Listing (anglès)
# Banan

Banan fou una antiga regió de l'actual Mali, situada a la part esquerra del riu Níger, més enllà de Koulikoro.
Aquesta regió fou conquerida a l'imperi de Masina per al-Hadjdj Umar Tall. El 1883 pertanyia a Ahmadou Tall de Ségou, però després de la derrota dels tuculors davant de Samori Turé a Sanankoro, es va sotmetre al almamy junt amb el Baninko. El 1885 va passar a mans dels francesos i Samori hi va renunciar formalment al tractat de Kéniebacoro de 25 de març de 1886.

## Referències

* Histoire de la conquête du Soudan français (1878-1899)" pel Tinent Gatelet
# Associació de Futbol de les Illes Caiman

L' Associació de Futbol de les Illes Caiman, també coneguda per l'acrònim CIFA, és l'òrgan de govern del futbol a les Illes Caiman. Va ser fundada l'any 1966 i, el mateix any, es va afiliar a la Confederació del Nord, Centreamèrica i el Carib de Futbol Associació (CONCACAF). L'any 1992 es va afiliar a la Unió Caribenya de Futbol (CFU) i a la Federació Internacional de Futbol Associació (FIFA).
L'any 1966, la CIFA va ser fundada per organitzar i administrar el futbol de les Illes Caiman. Amb el creixent interès per l'esport del futbol, la CIFA va promoure durant els anys vuitanta i noranta la millora i construcció d'instal·lacions esportives per a facilitar la seva expansió.
El 30 de juliol de 1995, les Illes Caiman van acollir per primera vegada les finals de la Shell Caribbean Cup, que van atraure alguns dels grans noms del futbol mundial.
L'any 2004, després que l'huracà Ivan deixés destruïda o inutilitzable gairebé totes les instal·lacions esportives de les illes, el govern va promoure un projecte de reconstrucció de vint-i-vuit milions de dòlars per a la remodelació i modernització de diversos estadis al màxim nivell competitiu.
La CIFA regula tots els programes de la selecció nacional, les lligues de desenvolupament de la joventut, la lliga femenina i la lliga de les Illes Caiman o CIFA Premier League. Controla setze competicions nacionals de lliga i copa de totes les categories i supervisa un calendari actiu de cursos d'educació per a entrenadors, àrbitres i administradors, així com programes de formació per a jugadors joves. La CIFA també ha establert programes d'intercanvi amb clubs d'Europa i Amèrica del Sud, oferint a jugadors i entrenadors la possibilitat de tenir intercanvis futbolístics al més alt nivell professional.

## Referències

* ↑ «Islas Caimán» (en castellà). Concacaf. Arxivat de l'original el 10 de maig 2019. [Consulta: 10 maig 2019].
* ↑ «Cayman Islands» (en anglès). CFU, 17-09-2013. Arxivat de l'original el 10 de maig 2019. [Consulta: 10 maig 2019].
* ↑ «Cayman Islands» (en anglès). FIFA. Arxivat de l'original el 30 de març 2019. [Consulta: 10 maig 2019].
* 1 2 3 4 «About CIFA» (en anglès). CIFA. Arxivat de l'original el 19 d’agost 2018. [Consulta: 10 maig 2019].
* ↑ «CIFA Premier League» (en francès). Soccerway, Data incorrecta. [Consulta: 10 maig 2019].
# Basilisc (mitologia catalana)

* Per a altres significats, vegeu «Basilisc».
Una basilisc és, dins la mitologia catalana, una mena de petit ésser que es pot presentar en diverses formes segons la zona geogràfica, ja siguin animals (una petita serp, una salamandra o sargantana, una reineta) o indefinides. Viu dins els sepulcres on el finat fou enterrat amb objectes valuosos o en llocs on hi ha tresors enterrats, amb la missió d'impedir que ningú no els robi. La seva mirada és mortal, ja sigui directament o per mitjà d'un verí que en surt.
Els cercadors de tresors anaven antigament equipats amb un mirall per tal d'esquivar el perill del basilisc, ja que aquest, en veure-s'hi reflectit, es moria víctima de la seva pròpia mirada. Segons les creences populars, els basiliscs podien néixer o bé d'uns petits ous de color verd, vermell o blau que ponien els galls, o bé del baf de l'or, ja que aquest metall contenia els gens de la bestiola.

## Referències

* 1 2 Casanova Coll, Joan; Creus Saumell, Joan. «Basilisc». A: Més ràpids que el llamp, més vius que el foc. Petits éssers fantàstics en l'àmbit lingüístic català. Barcelona: Publicacions de l'Abadia de Montserrat, 2000, p. 275-277. ISBN 8484151824.
# Ca l'Arau (Olot)

Ca l'Arau és una obra d'Olot (Garrotxa) inclosa a l'Inventari del Patrimoni Arquitectònic de Catalunya.

## Descripció

És un edifici de dos pisos i planta baixa. A la part baixa té una arcada amb una volta de canó que comunica el carrer Sant Ferriol i la Plaça Clarà. La planta baixa i els pisos estan separats per una cornisa. Els balcons del primer i el segon pis estan acabats amb un frontó d'estil clàssic. A la part baixa té obertures rodones.

## Referències

* ↑ «Ca l'Arau». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 23 setembre 2016].
# Semiónovka (Vorónej)

* Per a altres significats, vegeu «Semiónovka».
Semiónovka (en rus: Семёновка) és un poble de l'óblast de Vorónej, a Rússia, segons el cens del 2010 tenia 352 habitants.

## Referències

* ↑ Село Бобяково на карте
* ↑ Всероссийская перепись населения 2010 года. Численность населения городских округов, муниципальных районов, городских и сельских поселений, городских и сельских населённых пунктов Воронежской области
* ↑ Расстояние от Анны до Бобякова
# Cruis'n

Cruis'n és una saga de videojocs de curses desenvolupat per Midway Games sota la llicència de Nintendo. Els videojocs de la saga, des del primer fins al darrer, amb cada plataforma i any de llançament en parèntesis, són:
* Cruis'n USA (arcade 1994; Nintendo 64 1996)
* Cruis'n World (arcade 1996; Nintendo 64 1998)
* Cruis'n Exotica (arcade 1999; Nintendo 64 2000)
* Cruis'n Velocity (Game Boy Advance 2001)
* Cruis'n (Wii) (Wii 2007)

## Referències

* ↑ «Nintendo to censor Cruis'n». IGN.
* ↑ «Results of Cruis'n USA Poll». IGN.

## Enllaços externs

* Cruis'n al Killer List of Videogames
* Cruis'n series Arxivat 2011-08-30 a Wayback Machine. at NinDB
# Santa Cruz de Marchena

Santa Cruz de Marchena és una localitat de la província d'Almeria, Andalusia. L'any 2005 tenia 237 habitants. La seva extensió superficial és de 20 km² i té una densitat d'11,9 hab/km². Les seves coordenades geogràfiques són 37° 01′ N, 2° 36′ O. Està situada a una altitud de 325 metres i a 31 quilòmetres de la capital de la província, Almeria.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 |
| 215 | 219 | 215 | 208 | 209 | 200 | 204 | 204 | 237 |
# Joaquín Poza Juncal

Joaquín Poza Juncal (Pontevedra, 1899 - Madrid, 28 de setembre de 1934) fou un advocat, periodista i polític republicà gallec.

## Biografia

Era fill de Joaquín Poza Cobas, dirigent republicà gallec de Pontevedra, i germà d'Hernán i Laureano Poza Juncal. Va succeir el seu pare com a director de La Libertad. Fou vicepresident del Centro Republicà de Pontevedra i un dels signants del manifest fundacional de la Federació Republicana Gallega el 1930. Després de la Proclamació de la Segona República Espanyola fou regidor de Pontevedra i més tard governador civil d'Ourense. A les eleccions generals espanyoles de 1931 fou elegit diputat per Pontevedra per la FRG.
El 1933 es va passar a Acció Republicana i el 1934 ingressà a Izquierda Republicana. Participà activament en les assemblees d'elaboració de l'Estatut d'Autonomia de Galícia. També fou advocat i assessor de la Caixa Rural de Lérez, fundada el 1926.
Fou redactor en cap d'El País, òrgan del PRG i després d'IR, col·laborador de Faro de Vigo i El Emigrado (A Estrada). Dirigí la revista Vida Agraria, òrgan de la Caixa Rural de Lérez.

## Bibliografia

* Pereira Martínez, Carlos «A Familia Poza: Un exemplo de republicanismo e librepensamento en Pontevedra». Anuario Brigantino, 27, 2004 [Consulta: 28 agost 2012].

## Enllaços externs

* Fitxa del Congrés dels Diputats (castellà)
# Johann Karl Ehrenfried Kegel

Johann Karl Ehrenfried Kegel (Friesdorf, Alemanya, 3 d'octubre de 1784 – Odessa, 25 de juny de 1863) fou un agrònom i explorador alemany al servei de Rússia. Va explorar la península de Kamtxatka.
# Joan Duran

Joan Duran és el nom dels següents personatges:
* Joan Duran i Alemany (Barcelona, 1896 – 1970), compositor de pel·lícules i de ball
* Joan Duran i Espanya (Vic, 1749 -Barcelona, 1924), apotecari, periodista i poeta
* Joan Duran i Ferrer (Sitges, 1978), escriptor i doctor en bioquímica ideòleg i director de la Festa de Poesia a Sitges
# Josep Maria Domènech Mateu

Josep Maria Domènech Mateu (Valls, 3 d'octubre de 1944 – Barcelona, 2 de gener de 2019) fou un metge i catedràtic català.
Era descendent del també metge Joan Giné i Partagàs. Doctor el 1972, amb una tesi dirigida pel professor Orts Llorca. Membre numerari de l'Institut d'Estudis Catalans i acadèmic numerari de la Reial Acadèmia de Medicina de Catalunya des del 1996.
Va ser guardonat amb nombrosos premis científics, com el Premio Nacional de Cardiología (1981). L'any 1986 va rebre la medalla Narcís Monturiol al mèrit científic i tecnològic de la Generalitat de Catalunya, i el 1991 el premi internacional Emanuel B. Kaplan de la New York Society for Surgery of the Hand. i el Premi a l’Excel·lència Professional del Col·legi de Metges de Barcelona el 2006.

## Referències

* ↑ «Professor Josep Maria Domènech i Mateu: Fallecimiento». La Vanguardia, 03-01-2019.
* ↑ «Mor Josep Maria Domènech i Mateu, padrí de la Colla Vella dels Xiquets de Valls». Diari Mes, 04-01-2019.
* 1 2 «Josep M. Domènech i Mateu». El Ple - Secció de ciències biològiques. IEC [Consulta: 5 juliol 2021].
* ↑ «En memòria de Josep M. Domènech i Mateu, padrí de la Colla Vella dels Xiquets de Valls». El Vallenc, 03-01-2019. [Consulta: 15 gener 2021].
* ↑ «Mor Josep Maria Domènech, padrí de la Colla Vella i pregoner de les Decennals del 2001». Tarragona Digital, 04-01-2019. Arxivat de l'original el 18 de juny 2021. [Consulta: 15 gener 2021].
* ↑ MBC. «Josep Maria Domènech i Mateu». Galeria de metges catalans. Col·legi Oficial de Metges de Barcelona. [Consulta: 15 gener 2021].